ਵਿਭਾ ਛਿੱਬਰ
ਵਿਭਾ ਛਿੱਬਰ ਇੱਕ ਭਾਰਤੀ ਫ਼ਿਲਮ ਅਤੇ ਟੈਲੀਵਿਜ਼ਨ ਅਦਾਕਾਰਾ ਅਤੇ ਥੀਏਟਰ ਕਲਾਕਾਰ ਹੈ। ਉਹ ਅਦਾਕਾਰ ਪਰੂ ਛਿੱਬਰ ਦੀ ਮਾਂ ਹੈ, ਜੋ ਟੈਲੀਵਿਜ਼ਨ ਲੜੀ ਵਿੱਚ ਕੰਮ ਕਰਦੀ ਹੈ।

2007 ਵਿੱਚ, ਉਸ ਨੇ ਸਟਾਰਪਲੱਸ ਦੀ ਸਪਨਾ ਬਾਬੂਲ ਕਾ ... ਬਿਦਾਈ ਵਿੱਚ ਕੌਸ਼ਲਿਆ ਸ਼ਰਮਾ ਦੇ ਰੂਪ ਵਿੱਚ ਆਪਣੇ ਟੈਲੀਵਿਜ਼ਨ ਦੀ ਸ਼ੁਰੂਆਤ ਕੀਤੀ। ਫਿਰ, ਉਸ ਨੇ ਜ਼ੀ ਟੀ.ਵੀ. ਦੀ "ਸ਼੍ਰੀਮਤੀ ਕੌਸ਼ਿਕ ਕੀ ਪੰਚ ਬਹੁਏਂ" ਵਿੱਚ ਸ਼੍ਰੀਮਤੀ ਬਿੰਦੇਸਵਰੀ ਕੌਸ਼ਿਕ ਦੀ ਮੁੱਖ ਭੂਮਿਕਾ ਨੂੰ ਦਰਸਾਇਆ। 2014 ਵਿੱਚ, ਉਸ ਨੇ ਸੋਨੀ ਟੀ.ਵੀ. ਦੇ "ਹਮਸਫਰਸ" ਵਿੱਚ ਅਲਵੀਰਾ ਚੌਧਰੀ ਦੀ ਭੂਮਿਕਾ ਨੂੰ ਨਿਭਾਇਆ। ਇਸ ਤੋਂ ਬਾਅਦ, ਉਹ ਕਲਰਜ਼ ਟੀ.ਵੀ. ਵਿੱਚ "ਕਸਮ" ਵਿੱਚ "ਰਾਣੋ ਸਿੰਘ ਬੇਦੀ" ਅਤੇ ਸਬ ਟੀ.ਵੀ. ਦੇ "ਹਮ ਆਪਕੇ ਘਰ ਮੇਂ ਰਹਤੇ ਹੈਂ" ਵਿੱਚ ਬਚਨੀ ਦੇਵੀ ਗੁਪਤਾ ਦੀਆਂ ਭੂਮਿਕਾਵਾਂ ਪੇਸ਼ ਕੀਤੀਆਂ।

ਕੈਰੀਅਰ 
ਵਿਭਾ ਨੇ 1986 ਵਿੱਚ ਨੈਸ਼ਨਲ ਸਕੂਲ ਆਫ਼ ਡਰਾਮਾ ਤੋਂ ਅਦਾਕਾਰ ਵਜੋਂ ਗ੍ਰੈਜੂਏਸ਼ਨ ਕੀਤੀ ਸੀ। ਉਦੋਂ ਤੋਂ ਉਸ ਨੇ ਬੈਰੀ ਜੌਨ, ਅਮਲ ਅੱਲਾਨਾ, ਕੀਰਤੀ ਜੈਨ, ਅਨੁਰਾਧਾ ਕਪੂਰ ਪ੍ਰਸੰਨਾ ਅਤੇ ਕਈ ਹੋਰ ਨਾਟਕਕਾਰਾਂ ਅਤੇ ਨਿਰਦੇਸ਼ਕਾਂ ਨਾਲ ਕੰਮ ਕੀਤਾ ਹੈ। ਫਿਰ ਉਹ ਇੱਕ ਅਧਿਆਪਕ ਦੇ ਤੌਰ 'ਤੇ, ਐਨ.ਐਸ.ਡੀ. ਦੀ ਇੱਕ ਵਿੰਗ, ਥੀਏਟਰ ਇਨ ਐਜੂਕੇਸ਼ਨ ਵਿੱਚ ਸ਼ਾਮਲ ਹੋਈ। ਉਸ ਨੇ ਬੱਚਿਆਂ ਅਤੇ ਵੱਡਿਆਂ ਨੂੰ ਵੀ ਅਦਾਕਾਰੀ ਸਿਖਾਈ ਹੈ।

ਫ਼ਿਲਮਾਂ ਅਤੇ ਟੈਲੀਵਿਜ਼ਨ ਵਿੱਚ ਆਉਣ ਤੋਂ ਪਹਿਲਾਂ, ਉਹ ਮੁੱਖ ਤੌਰ 'ਤੇ ਥੀਏਟਰ ਵਿੱਚ ਸੀ। ਉਸ ਨੇ ਨਿਰਦੇਸ਼ਕ ਮਧੁਸ਼੍ਰੀ ਦੱਤਾ ਨਾਲ ਦਸਤਾਵੇਜ਼-ਡਰਾਮਾ "7 ਆਈਲੈਂਡ ਐਂਡ ਏ ਮੈਟਰੋ" 'ਤੇ ਕੰਮ ਕੀਤਾ ਹੈ। ਵਿਭਾ ਨੇ ਸੈਲੂਲੋਇਡ 'ਤੇ ਦੇਸ਼ ਦੇ ਕੁਝ ਉੱਤਮ ਅਦਾਕਾਰਾਂ ਜਿਵੇਂ ਸ਼ਾਹਰੁਖ ਖਾਨ, ਰਾਣੀ ਮੁਖਰਜੀ, ਰਣਬੀਰ ਕਪੂਰ, ਆਸੀਨ ਨਾਲ ਸਕ੍ਰੀਨ ਸਪੇਸ ਸਾਂਝਾ ਕੀਤਾ ਹੈ।

ਵਿਭਾ ਪਿਛਲੇ ਕੁਝ ਸਾਲਾਂ ਤੋਂ ਅਦਾਕਾਰਾਂ ਨੂੰ ਭਾਸ਼ਣ ਅਤੇ ਅਦਾਕਾਰੀ ਦੀ ਸਿਖਲਾਈ ਦੇ ਰਹੀ ਹੈ।

ਫ਼ਿਲਮੋਗ੍ਰਾਫੀ

ਫਿਲਮਾਂ

ਹਵਾਲੇ 

21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਹਿੰਦੀ ਟੈਲੀਵਿਜਨ ਦੀਆਂ ਅਦਾਕਾਰਾਵਾਂ
ਭਾਰਤੀ ਅਦਾਕਾਰਾਵਾਂ
ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਜ਼ਿੰਦਾ ਲੋਕ